ජාත්‍යන්තර පොලීසියේ සහාය ඇතිව මැලේසියානු සහ කැනේඩියානු පොලීසි විසින් ඒකාබද්ධව සිදු කළ වැටලීම්වලදී මොවුන් අත්අඩංගුවට ගෙන ඇති බව වාර්තා වෙයි.අදාළ වංචා සම්බන්ධයෙන් පුද්ගලයන් 25 දෙනකු අත්අඩංගුවට ගෙන ඇති අතර ශ්‍රී ලාංකිකයන්ට අමතරව කැනේඩියානු සහ ඉන්දියානු ජාතිකයන්ද ඒ අතර වෙති.පසුගිය වසරේ අගෝස්තු මාසයේ සිට විදේශ රටවල ස්වයංක්‍රිය ටෙලර් කාඩ්පත් සහ ක්‍රෙඩිට් කාඩ්පත් යොදා ගනිමින් මෙම පිරිස වංචනිකව බැංකුවලින් මුදල් ලබාගෙන ඇති බවට ඒ සම්බන්ධයෙන් සිදුකළ පරීක්ෂණවලින් අනාවරණය වී තිබේ.අත්අඩංගුවට ගත් සැකකරුවන් සතුව තිබී ව්‍යාජ ටෙලර් යන්ත්‍ර සහ ක්‍රෙඩිට් කාඩ් පත් 533 ක් සහ විදේශ රටවල් කිහිපයක මුදල් තොගයක්ද සොයාගෙන ඇති බව වාර්තා වෙයි.